CELEX: 62013CN0554
Language: et
Date: 2013-10-28 00:00:00
Title: Kohtuasi C-554/13: Eelotsusetaotlus, mille on esitanud Raad van State (Madalmaad) 28. oktoobril 2013 — Z. Zh., teine menetlusosaline: Staatssecretaris van Veiligheid en Justitie ja Staatssecretaris van Veiligheid en Justitie, teine menetlusosaline: I. O

11.1.2014   
            
            
               ET
            
            
               Euroopa Liidu Teataja
            
            
               C 9/20
            
         Eelotsusetaotlus, mille on esitanud Raad van State (Madalmaad) 28. oktoobril 2013 — Z. Zh., teine menetlusosaline: Staatssecretaris van Veiligheid en Justitie ja Staatssecretaris van Veiligheid en Justitie, teine menetlusosaline: I. O
   (Kohtuasi C-554/13)
   2014/C 9/31
   Kohtumenetluse keel: hollandi
   
      Eelotsusetaotluse esitanud kohus
   
   Raad van State
   
      Põhikohtuasja pooled
   
   
      Apellatsioonkaebuse esitaja: Z. Zh.
   
      Vastustaja apellatsioonimenetluses: Staatssecretaris van Veiligheid en Justitie
   ja
   
      Apellatsioonkaebuse esitaja: Staatssecretaris van Veiligheid en Justitie
   
      Vastustaja apellatsioonimenetluses: I. O.
   
      Eelotsuse küsimused
   
   
               1.
            
            
               Kas liikmesriigi territooriumil ebaseaduslikult viibiv kolmanda riigi kodanik kujutab endast ohtu avalikule korrale Euroopa Parlamendi ja nõukogu 16. detsembri 2008. aasta direktiivi 2008/115/EÜ ühiste nõuete ja korra kohta liikmesriikides ebaseaduslikult viibivate kolmandate riikide kodanike tagasisaatmisel (ELT L 348, lk 98; edaspidi „tagasisaatmisdirektiiv”) artikli 7 lõike 4 tähenduses juba seetõttu, et teda siseriikliku õiguse alusel kuriteona karistatava teo toimepanekus kahtlustatakse, või eeldab tema käsitamine avalikku korda ohustavana, et ta on sellise teo toimepaneku eest kohtuotsusega süüdi mõistetud, ja kas sellisel juhul peab kohtuotsus olema muutunud lõplikuks?
            
         
               2.
            
            
               Kas hinnates küsimust, kas liikmesriigi territooriumil ebaseaduslikult viibiv kolmanda riigi kodanik kujutab endast ohtu avalikule korrale tagasisaatmisdirektiivi artikli 7 lõike 4 tähenduses, tuleb peale kahtlustuse või süüdimõistva kohtuotsuse arvesse võtta ka konkreetse juhtumi muid asjaolusid, nagu siseriikliku õiguse alusel kuriteona karistatava teo raskus või laad, ajaline kulg või asjaomase isiku kavatsus?
            
         
               3.
            
            
               Kas juhul, kui asjaomane isik kujutab endast ohtu avalikule korrale tagasisaatmisdirektiivi artikli 7 lõike 4 tähenduses, tuleb konkreetse juhtumi asjaolusid, mis on olulised teises küsimuses viidatud hindamisel, võtta arvesse ka valiku tegemisel lõikes 4 ettenähtud võimaluste vahel jätta vabatahtliku lahkumise tähtaeg määramata või määrata lühem kui seitsmepäevane tähtaeg?